《春夜过银锭桥在禁城外北海子》
明代·胡直

都城佳丽地，春夜喜重经。巨浸通银汉，长桥挂碧汀。

云移千树月，冰坼半湖星。缥缈闻仙吹，祈坛近苑亭。

作者简介：（1517—1585）明江西泰和人，字正甫，号庐山。嘉靖三十五年进士。授刑部主事，官至福建按察使。少时专治古文，后从欧阳德及罗洪先学，以王守仁为宗。有《胡子衡齐》、《衡庐精舍藏稿》。